ועדת הכלכלה, כנסת 16, פרוטוקול מספר 262, 2004-09-13 12:45

שלום שמחון: אני מבקש לפתוח את הישיבה.

שלום שמחון: יש לנו שתי תקנות על סדר היום, תקנות התעבורה (תיקון), התשס"ד-2004, בדבר הארכת תוקפו של רשיון הנהיגה ל-10 שנים; ותקנות התעברה (תיקון), התשס"ד-2004, בדבר חובת חגירת ילדים ברכב, הוספת לוחות זיהוי לרכב לצרכי גביית אגרה בכביש 6, התקנת פנסי תאורה.

שלום שמחון: אנחנו מתחילים עם התקנה הראשונה, ביוזמה של שר התחבורה, להאריך את תוקפו של רשיון הנהיגה ל-10 שנים.

שלום שמחון: הבנתי שיש מדינות בעולם בהן הרשיון ניתן גם ליותר מ-10 שנים, ניתן רשיון למשך תקופה ארוכה מאוד.

קריאה: יש עבודת מחקר שנעשתה בנושא הזה.

קריאה: אפשר להציג אותה.

אבי חפץ: נתבקשנו על-ידי משרד התחבורה לעשות מחקרים, הן לסקור מה נעשה בעולם והן לבחון מה המשמעות של עלות חידוש רשיון הנהיגה מדי 5 שנים במקום מדי 10 שנים.

אבי חפץ: ברחבי העולם נוהגים לנקוט שיטות שונות של תאריכי חידוש אבל במרבית ארצות אירופה התקופה היא הרבה יותר ארוכה מ-5 שנים.

אבי חפץ: אני מוכרח לציין שמדובר כאן בקבוצה ספציפית.

אבי חפץ: לא מדובר בנהגים מקצועיים או בנהגים מעל גיל 65 אלא בקבוצה שהיא הקבוצה הבסיסית.

אבי חפץ: בצרפת ובגרמניה ניתן רשיון לכל החיים, בחלק מהארצות הרשיון ניתן ל-3 שנים, אבל בהרבה מאוד ארצות הרשיון ניתן ל-5 שנים.

אבי חפץ: המגוון גדול מאוד.

אבי חפץ: הרבה מאוד ארצות נוהגות לחדש את רשיון הנהיגה במרווחים גדולים מ-5 שנים.

אבי חפץ: יש לנו רשימה של כל הארצות על סמך נתונים שקיבלנו מגורמים בין-לאומיים בפרסומים רשמיים על מועדי חידוש רשיונות נהיגה.

אבי חפץ: הנושא השני הוא העלות.

אבי חפץ: בדקנו מה המשמעות של חידוש ל-5 שנים מול חידוש ל-10 שנים.

אבי חפץ: ההשפעה על תקציב משרד התחבורה היא סדר גודל של 7.4 מיליון שקל בשנה, זאת העלות שכרוכה בחידוש כל 5 שנים ולא כל 10 שנים.

שלום שמחון: תודה רבה.

שלום שמחון: משרד האוצר, האם אתם תומכים בתקנות?

יוליה מרוז: כן, אנחנו תומכים בהן בהחלט.

יוליה מרוז: אנחנו מכירים את נתוני העבודה, אנחנו מכירים את המשמעויות בתקציב.

יוליה מרוז: הניסיון הבין-לאומי מראה שברוב מדינות העולם המערבי תוקף הרשיון לא מוגבל, וכך עד גיל 65 או 70.

יוליה מרוז: בפרק זמן סביר עד גיל סביר אין הגבלה של תוקף רשיון הנהיגה.

יוליה מרוז: אנחנו תומכים בתקנות ומתואמים עם משרד התחבורה.

שלום שמחון: תודה רבה.

שלום שמחון: המשרד לביטחון פנים בוודאי מתנגד.

שלום שמחון: הלא כך?

שולמית שמעון: יש שני נימוקים מרכזיים להתנגדות שלנו.

שלום שמחון: הבנתי שאתם הנחתם על שולחנו של שר התחבורה מכתב, שאני לא קראתי אותו אבל מכך אני מסיק שאתם מתנגדים.

שולמית שמעון: יש שני טעמים להתנגדות שלנו.

שולמית שמעון: הטעם הראשון הוא הצעה לתיקון תקנות התעבורה, שלעניות דעתי כבר הונחה על שולחן ועדת הכלכלה של הכנסת, שמטרתה התאמת רשיונות הנהיגה בישראל לתקינה האירופאית.

שולמית שמעון: בהצעה הזאת יש שינוי מהותי מאוד, הן מבחינת האזרח והן מבחינת האכיפה של משטרת ישראל.

שולמית שמעון: תהיה תקופת מעבר שבה יהיו נהוגים שני סוגי רשיונות, החדשים והישנים.

שולמית שמעון: אם נאריך את תוקף רשיונות הנהיגה הנוכחיים ל-10 שנים זה כאילו גזרנו על ההצעה הזאת עוד זמן של 10 שנים כי משרד התחבורה לא יהיה מוכן לשלוח לנהגים רשיונות נהיגה חדשים, זה עלות כלכלית גבוהה מאוד והם לא יעמדו בה.

שולמית שמעון: לעניות דעתנו צריך לדחות את הדיון לפחות עד אשר ייקבע תוקף לנושא הזה של רשיונות נהיגה ורכב בהתאם לתקן האירופאי.

לאה ורון: ההצעה לא הונחה.

מלי סיטון: ההצעה מחכה לדברי ההסבר, שיוגשו במפורט לבקשת הוועדה.

שולמית שמעון: אני מצטערת שהטעיתי אתכם.

שולמית שמעון: ההצעה אמורה להיות כבר מונחת.

שולמית שמעון: זאת עבודה משותפת בה משטרת ישראל נטלה חלק ביחד עם משרד התחבורה.

שולמית שמעון: אנחנו ערים לפרטים ואנחנו יודעים שיש לכך השלכה גם על רשיונות הנהיגה עצמם.

שולמית שמעון: הטעם השני – ומי שיוכל להציג את הטעם הזה טוב בהרבה ממני זה המרכז לגביית קנסות – הוא פגיעה בשימוש בסמכות עיכוב חידוש רשיון נהיגה בשל אי תשלום קנסות.

שולמית שמעון: אדגיש שממלא מקום השר לביטחון הפנים פנה בימים האחרונים במכתב לשר התחבורה וביקש לדחות את הדיון בנושא הזה.

שלום שמחון: שר התחבורה הודיע לי לפני רגע שהוא לא נענה לבקשה שלכם ושהוא מבקש שאנחנו נאשר היום את התקנות.

שלום שמחון: משרד המשפטים?

שלום שמחון: בבקשה, נציג הנהלת בתי-המשפט.

ציון כספי: אני סמנכ"ל לנושא אכיפה וגבייה בהנהלת בתי-המשפט.

ציון כספי: אצלנו פועל גוף שנקרא "מרכז לגביית קנסות" והוא אחראי לגבות את קנסות התחבורה, קנסות שהטילו בתי-המשפט.

ציון כספי: אחרי שהיה מבצע חנינה קיבלנו על עצמנו לגבות גם את הקנסות של ברירת המשפט שהמשטרה נותנת והיא לא מצליחה לגבות אותם.

ציון כספי: הם עוברים אלינו ואנחנו מטפלים בזה.

ציון כספי: מדובר בקנסות בשווי מאות אלפי שקלים.

אתי בנדלר: דיברת על קנסות, לאו דווקא קנסות תעבורה.

ציון כספי: הגוף הוקם כדי לגבות קנסות שהוטלו על-ידי בתי-משפט.

ציון כספי: לפני כשנתיים היה מבצע, שאני עמדתי בראשו, מבצע חנינה.

שלום שמחון: הוא מנסה להגיד שאחד הכלים שלהם היום הוא "לשאוב" את הרשיון.

שלום שמחון: אם נחדש את הרשיון רק מדי 10 שנים אז יהיה להם קושי ב"שאיבת" הרשיון.

ציון כספי: הורדנו את משרד התחבורה מהקטע של האכיפה.

ציון כספי: הם בעצם הודיעו על עיכוב הרשיונות ואנחנו לקחנו את זה על עצמנו.

ציון כספי: שחררנו את המשטרה מהטיפול בכל הקנסות – ברירות המשפט, לא קנסות בתי-משפט אלא קנסות שהמשטרה נותנת בכבישים.

ציון כספי: לקחנו על עצמנו את הקנסות שלא משולמים ובנינו מנגנון, ביחד עם משרד האוצר, ביחד עם גברת יוליה מרוז שטיפלה אז בהנהלת בתי-המשפט.

ציון כספי: המנגנון היעיל ביותר לגביית קנסות שניתנים לברירות משפט הוא אי חידוש הרשיון.

ציון כספי: אנחנו רואים שזה הקטליזטור.

ציון כספי: מגיע המועד שאנשים צריכים לחדש את הרשיון, הם לא מצליחים ואז הם באים אלינו וצריכים לשלם.

ציון כספי: אם קובעים שיש לחדש את הרשיון רק מדי עשר שנים בעצם לוקחים מאתנו את הכלי הזה, שהוא הכלי הכי משמעותי מבחינתנו בגביית הקנסות שהמשטרה מטילה וגם שבתי-המשפט מטילים.

ציון כספי: אנחנו לא נוכל לעמוד בזה.

אתי בנדלר: איזה שיעור מאלה שרשיונותיהם עוכבו על-ידכם אכן באו ושילמו את הקנסות שלהם בעקבות זה, ואיזה שיעור לעומת זה נוהגים פשוט ללא רשיון תקף?

אורי סער: למעלה מ-30% מאלה ששילמו היו מעוכבי רשיון.

אורי סער: המספר יורד ועולה כל הזמן.

בן-ציון סלמן: כאשר היה מבצע חנינה כמעט כולם שילמו.

אורי סער: בדיוק חצי שילמו.

בן-ציון סלמן: הרי אי אפשר להפוך את רשיון הנהיגה לבן-ערובה.

בן-ציון סלמן: אנחנו הופכים אותו לבן-ערובה.

שלום שמחון: האם גובה אגרת הרשיון ישתנה בעקבות המהלך הזה של מעבר מ-5 שנים ל-10 שנים?

הרצל בן-יהושע: הוא יתוקן בהתאם.

הרצל בן-יהושע: כלומר, פר שנה זה לא ישתנה.

הרצל בן-יהושע: להיפך, ייקחו בחשבון גם את הריבית אם אתה משלם את הכול מראש ויפחיתו את הסכום.

אתי בנדלר: כמה משלמים היום וכמה ישלמו לפי חשבונכם?

הרצל בן-יהושע: אני לא זוכר בדיוק, אני לא רוצה להתחייב.

שוקי שדה: 263 שקלים.

אתי בנדלר: היום זה עבור רשיון ל-5 שנים.

אתי בנדלר: האם יש הערכה כמה יצטרכו לשלם, והאם יהיה איזה מנגנון של הנחה או פריסת תשלומים לאלה שקשה להם לשלם את כל הסכום מראש?

לאה ורון: אתם מבקשים מהוועדה לאשר מהלך מסוים ואתם לא יודעים לומר לה את הנתונים?

לאה ורון: מה העלות של רשיון היום וכמה זה יעלה בעתיד?

שלום שמחון: מר שוקי שדה אומר שכרגע זה עולה 263 שקלים ל-5 שנים.

שלום שמחון: אם יתנו רשיון ל-10 שנים, האם יצטרכו לשלם 526 שקלים?

הרצל בן-יהושע: בניכוי הריבית.

הרצל בן-יהושע: אנחנו לא שקלנו את זה אבל אני חושב שאפשר בהחלט לשקול לפרוס את התשלומים.

בן-ציון סלמן: אפשר להפחית את ההוצאות הישירות כתוצאה מחידוש הרשיון.

בן-ציון סלמן: ייגבה סכום שהוא פחות מכפול מהסכום הנגבה היום.

שלום שמחון: כאשר אתה נותן לאדם רשיון ל-10 שנים אתה מקל גם עליו וגם עליך.

שלום שמחון: למה הוא צריך לשלם כפול?

בן-ציון סלמן: זה ייצא פחות מכפול.

בן-ציון סלמן: כמה בדיוק?

בן-ציון סלמן: אפשר לעשות את התחשיב.

בן-ציון סלמן: ניתן להוריד את המשלוח פעמיים בדואר, את מתן רשיון הפלסטיק פעמיים.

לאה ורון: לכן השאלה היא כמה יחסוך הצרכן בשל כך שיהיה לו רשיון ל-10 שנים.

צ'ארלי סלומון: זה אכן לא הוצג.

שלום שמחון: אנחנו נקרא כעת את התקנות ונבקש מכם להעביר לנו את הנתון המדויק, כמה יעלה חידוש רשיון לתקופה של 10 שנים.

שלום שמחון: האישור שלנו יהיה מותנה בהגשת הנתונים על-ידכם, בהנחה שזה לא יהיה משהו דרמטי.

אורי סער: אני מבקש להציג לכם נתונים, ברשותך.

אורי סער: המרכז לגביית קנסות גובה, רק מדוחות של המשטרה, כ-100 מיליון שקל בשנה.

אורי סער: אם תאשרו את התקנות האלה אני מניח שיהיה אובדן הכנסות של לפחות 20 מיליון שקל בשנה.

אורי סער: אם תסתכל רק על הצד הכספי, ברור לגמרי שזה לא כדאי מבחינתנו.

אורי סער: אני כבר לא מדבר על נושא אכיפת החוק, שזה ברור.

שלום שמחון: אני כאזרח מעדיף לקבל את רשיון הנהיגה שלי ל-20 שנים ואולי גם ל-30 שנים.

שלום שמחון: אתה צריך לספק לי משהו שלא סביר שאני אאשר אותו לעצמי.

שלום שמחון: אני רוצה לקבל את הרשיון פעם ב-10 שנים, 15 שנים או 20 שנים.

שלום שמחון: זה נראה לי שירות לאזרח.

שלום שמחון: אתה אומר: קשה לי לגבות מעבריינים את הכסף עבור הקנסות שלהם, לכן אני לא אתן שירות לרוב האזרחים שהם כן בסדר.

אורי סער: זה לא עבריינים, זה 300,000 אנשים שהוטלו עליהם קנסות.

אורי סער: זה לא מעט אנשים.

אורי סער: אתה לא היית מגדיר 300,000 אזרחים כעבריינים אבל זה המצב, זה המון אנשים.

יוליה מרוז: אני מרגישה חובה לעצמי להתייחס לנושא וגם לשאול שאלה.

יוליה מרוז: אני פונה גם למר אורי סער ולמר ציון כספי.

יוליה מרוז: בתפקידי הקודם, כשטיפלתי בתקציב הנהלת בתי-המשפט, באמת השקענו משאבים רבים בהרחבת הפעילות של המרכז לגביית קנסות על מנת להגביר את האכיפה.

יוליה מרוז: בנקודת זמן מסוימת החלטנו שהגבייה של קנסות משטרה תועבר לאחריות המרכז לגביית קנסות.

יוליה מרוז: אחת הטענות המרכזיות שעלתה אז היתה שהכלי הזה של עיכוב רשיונות נהיגה לאלה שיש להם קנסות, הכלי היחיד שהמשטרה מפעילה הוא פשוט לא אפקטיבי.

יוליה מרוז: אז אמרנו: כדי שבאמת תהיה אכיפה אמיתית על כל שלביה, עם כל ההתרעות שאתם שולחים ועם כל הסנקציות שאתם מפעילים, אנחנו נעביר את זה לאחריות המרכז לגביית קנסות.

יוליה מרוז: לכן אני ממש חייבת להשמיע את ההערה הזאת.

יוליה מרוז: עכשיו כשעברתי לעבוד מול משרד התחבורה וראיתי את הצד השני של המתרס, את העבודה שהם עושים, כמובן שלא התעלמתי ממה שאני מכירה מתחום גביית קנסות על-ידי המרכז לגביית קנסות.

יוליה מרוז: אני זוכרת את הטיעון הזה כאחד הטיעונים המרכזיים למה צריך להעביר את הגבייה לאחריות המרכז לגביית קנסות, כי בסוף בפועל הסנקציה של עיכוב רשיון היא לא די אפקטיבית, מסתובבים המון נהגים שרשיון הנהיגה שלהם לא בתוקף ולא קורה כלום.

יוליה מרוז: אני זוכרת שמצאנו אז שמבנה החקיקה לא מאפשר לעשות עם זה הרבה.

יוליה מרוז: מה התשובה שלכם היום לעניין הזה?

יוליה מרוז: אני באמת לא רוצה שיחשבו שרואים רק צד אחד.

אורי סער: יש לי תשובה.

אורי סער: אמרתי: 30% מעוכבים, 70% לא מעוכבים.

שלום שמחון: תודה רבה.

שלום שמחון: גברת סיטון, בבקשה תקראי את התקנות.

מלי סיטון: "תקנות התעבורה (תיקון מס' ...), התשס"ד-2004 בתוקף סמכותי לפי סעיפים 70 ו-71 לפקודת התעבורה (להלן – הפקודה), ובאישור ועדת הכלכלה של הכנסת לפי סעיף 21א(א) לחוק-יסוד: הממשלה, וסעיף 2(ב) לחוק העונשין, התשל"ז-1977, אני מתקין תקנות אלה:

מלי סיטון: בתקנה 173 לתקנות התעבורה, התשכ"א-1961, בתקנת משנה (א) ברישה במקום "חמש שנים" יבוא "עשר שנים".

מלי סיטון: "

שלום שמחון: יש הערות לתקנה 1? אין.

שלום שמחון: תודה.

מלי סיטון: תקנה 2 – תחילה "תחילתן של תקנות אלה שנה מיום פרסומן.

מלי סיטון: "

שלום שמחון: תודה.

שלום שמחון: מה שאנחנו צריכים לעשות עכשיו זה רק להגדיר לעצמנו מה הוא סכום התקרה לעלות החדשה של רשיון שיינתן ל-10 שנים.

שוקי שדה: אני מבקש לתקן טעות, עכשיו זה 281 שקלים, לא 263 שקלים.

שלום שמחון: מה נראה סביר לרשיון ל-10 שנים?

שלום שמחון: 75% מהסכום?

שוקי שדה: 300 שקלים.

בן-ציון סלמן: פעמיים 281 שקלים.

בן-ציון סלמן: זה הרי ל-10 שנים.

אתי בנדלר: אבל אתה מהוון, אתה משלם מראש.

שלום שמחון: 75% מ-281 שקלים כפול שתיים.

בן-ציון סלמן: זה סביר, אפשר לקבוע את זה.

שלום שמחון: אנחנו קובעים שהמחיר לא יעלה על כך, ואולי יהיה אף נמוך יותר.

שלום שמחון: אם כך, אנחנו מציעים שהמחיר לא יעלה על 75% מפעמיים המחיר הנהוג היום, שעומד כעת על 281 שקלים.

שלום שמחון: אנחנו כמובן נשמח אם הסכום הזה יהיה נמוך יותר, אם אתם תגיעו למסקנה שהוא קטֵן.

שלום שמחון: מה שאנחנו מאשרים בחבילה אחת זה שהוא לא יהיה גבוה מ-75% מפעמיים המחיר הנהוג היום.

שלום שמחון: תודה רבה.

שלום שמחון: מי בעד התקנות?

שלום שמחון: בעד תקנות התעבורה (תיקון מס' ...), התשס"ד-2004 בדבר הארכת תוקפו של רשיון הנהיגה ל-10 שנים – 3 נגד – אין נמנעים – אין התקנות נתקבלו.

שלום שמחון: תודה.

שלום שמחון: התקנות אושרו.

שלום שמחון: תקנות התעבורה (תיקון מס' ...), התשס"ד-2004, בדבר חובת חגירת ילדים ברכב, הוספת לוחות זיהוי לרכב לצרכי גביית אגרה בכביש 6, התקנת פנסי תאורה תקנות התעבורה (תיקון מס' ...), התשס"ד-2004, בדבר הארכת תוקפו של רשיון הנהיגה ל-10 שנים

שלום שמחון: אנחנו עוברים לתקנות התעבורה (תיקון מס' ...), התשס"ד-2004, בדבר חובת חגירת ילדים ברכב, הוספת לוחות זיהוי לרכב לצרכי גביית אגרה בכביש 6, התקנת פנסי תאורה.

מלי סיטון: התקנה הראשונה שאנחנו מבקשים לתקן היא החלפה של תקנה 83א, שעוסקת בהסעת ילדים.

מלי סיטון: אולי אפשר שד"ר דן לינק יציג את מהות התקנה עליה אנחנו מדברים.

דן לינק: אדוני היושב-ראש וחברי הכנסת הנכבדים, אנחנו מבקשים להחליף את תקנה 82א רבתי בתקנה חדשה שתהיה מתאימה יותר לתנאים שנוצרו בשנים האחרונות ושתשלים את מה שהיה חסר בתקנה הישנה.

דן לינק: הדבר העיקרי העומד לנגד עינינו כמובן הוא הגנת הילדים בזמן שהם מוסעים ברכב, ובעיקר ברכב פרטי.

דן לינק: מיד אני אתעכב על סוגים אחרים של כלי רכב.

דן לינק: עד עכשיו היתה הגדרה כללית, היה הסבר כללי לגבי התקן ריסון.

דן לינק: נאמר שכל ילד עד גיל 14 שנוסע ברכב, במושב הקדמי ואחר-כך גם במושב האחורי, חייב להיות מוגן בהתקן ריסון המתאים לגילו ולמשקלו.

דן לינק: זה היה נכון בזמנו, כאשר רצינו להכניס רגל בדלת ולוודא שהילדים אכן מוגנים.

דן לינק: במשך הזמן הובהר שראוי להגדיר נכון ובמדויק מה זה "התקן ריסון", מה מתאים לילד בן שנה ומה מתאים לילד בן 4, לילד בן 8 ואילך.

דן לינק: זה בדיוק מה שאנחנו עושים בתקנה הזאת.

דן לינק: כלומר, המילה "התקן ריסון" לא תופיע כאן יותר ובמקומה יבוא "מושב בטיחות" או "מושב מגביה".

דן לינק: פרט לכך, אנחנו שמנו את האצבע על עוד שני דברים שנוגעים לפיתוח טכנולוגי מהשנים האחרונות – כרית אוויר.

דן לינק: כרית אוויר היא התקן בטיחות מצוין ואין לי שום בעיה אתו, פרט לעובדה שכאשר ילדים קטנים – בעיקר תינוקות – יושבים עם הגב אל כיוון הנסיעה לפני כרית אוויר, כאשר כרית האוויר מופעלת היא יכולה להרוג את הילד במקום להציל אותו.

דן לינק: לכן אנחנו מבקשים בתקנה הזאת שיהיה איסור על הסעת ילדים עד גיל 3 במושב הקדמי עם הגב לכיוון הנסיעה, ואיסור הסעת ילדים בכלל עד גיל 7 במושב הקדמי גם עם הפנים אל כיוון הנסיעה.

דן לינק: אנחנו מגדירים כאן שני מושבים: "מושב בטיחות" ו"מושב מגביה"; אנחנו קובעים חובת ישיבה במושב בטיחות, באחד משני הסוגים; אנחנו מבקשים לקבוע שילדים שלא מלאה להם שנה יישבו עם הגב לכיוון הנסיעה, כדרוש, דבר שהיום לא מופיע בתקנה, בתנאי שאין כרית אוויר כמובן; וילדים לא יישבו עד גיל 8 במושב הקדמי כשלפניהם יש כרית אוויר.

מלי סיטון: ההצעה הזאת של התקנות נעשתה בהתייעצות עם הארגונים שמייצגים את ההיבט של בטיחות ילדים, על דעתם, בתיאום איתם ובהסכמתם המלאה.

מלי סיטון: הם נמצאים כאן אתנו בישיבה.

מלי סיטון: זה נעשה גם בתיאום עם המשטרה, עם משרד המשפטים ועם המשרד לביטחון הפנים.

שלום שמחון: יש הערות לתקנות האלה?

שלום שמחון: אם לא, אנחנו נקרא אותן.

מלי סיטון: "תקנות התעבורה (תיקון מס' ...), התשס"ד-2004 בתוקף סמכותי לפי סעיפים 70 ו-71 לפקודת התעבורה (להלן – הפקודה), ובאישור ועדת הכלכלה של הכנסת לפי סעיף 21א(א) לחוק-יסוד: הממשלה, וסעיף 2(ב) לחוק העונשין, התשל"ז-1977, אני מתקין תקנות אלה: תקנה 1 – החלפת תקנה 83א במקום תקנה 83א לתקנות העיקריות יבוא – "חובת חגירת ילדים ברכב (א) בתקנה זו ובתקנה 83ב – "מושב בטיחות" – מושב הרתום לרכב באמצעות חגורת בטיחות המיועד להסעת ילדים ברכב, שמותקנות בו חגורות המיועדות לרתימת הילד אליו, העומד בתקן המפורט בפרט 4 לחלק ג בתוספת השניה.

מלי סיטון: "מושב מגביה" – מושב המיועד להסעת ילדים ברכב כשהילד היושב עליו רתום בחגורת הבטיחות של הרכב והעומד בתקן המפורט בפרט 4 לחלק ג בתוספת השניה.

מלי סיטון: (1) ילד שטרם מלאו לו שלוש שנים, אלא אם כן הוא רתום במושב בטיחות המתאים לגובהו ומשקלו של הילד; (2) ילד שמלאו לו שלוש שנים וטרם מלאו לו שמונה שנים, אלא אם כן הוא רתום במושב בטיחות או במושב מגביה המתאים לגובהו ומשקלו של הילד.

מלי סיטון: " "

אליעזר כהן: למעשה על-פי התקנה הזאת אסור יהיה להסיע ילד מתחת לגיל 3 שנים בכיסא קדמי.

דן לינק: נכון, ברכב שיש בו כרית אוויר.

דן לינק: אלא אם כן הכרית נוטרלה.

מלי סיטון: "(ג) לא יסיע אדם ברכב כאמור בתקנת משנה (ב) ילד שטרם מלאה לו שנה, אלא אם כן גבו של מושב הבטיחות מופנה לחזית הרכב.

מלי סיטון: (ד) לא יסיע אדם ילד במושב הבטיחות במקום שיש מולו כרית אויר, אלא אם כן נותק המנגנון להפעלתה.

מלי סיטון: "

אתי בנדלר: אפשר לנתק את כרית האוויר?

דן לינק: כן.

דן לינק: אנחנו לא אוהבים את זה אבל זה אפשרי.

אליעזר כהן: אדוני היושב-ראש, הרבה אימהות נוסעות עם תינוק באוטו ועל-פי התקנות האלה הן חייבות לשים את התינוק מאחור.

אליעזר כהן: יש כאן בעיה כלשהי של שליטה ואי-נוחות.

אליעזר כהן: גם כך פעמים רבות רואים נהג או נהגת מסדרים דברים מאחור.

אליעזר כהן: זה ימשוך את תשומת הלב של האמא לאחור.

אליעזר כהן: שמעתי שכל המומחים ישבו כאן והחליטו, אני לא רוצה להפריע אבל נדמה לי שתהיה עם זה בעיה.

אליעזר כהן: לאימהות שנוסעות באוטו עם תינוק, בלי אדם נוסף, תהיה בעיה של חלוקת קשב, של תשומת לב לילד שיושב מאחור.

איתן כבל: אני אומר מניסיוני, הבעיה נוגעת בעיקר לא לילד שכבר יושב עם הפנים אליך.

איתן כבל: הבעיה היא כשאתה צריך לרתום ילד בן שנה עם הפנים אל החלק האחורי של המכונית וזה יוצר תחושת אי-נוחות גדולה מאוד.

אליעזר כהן: ללא ספק זה לא נוח לאמא ולילד.

איתן כבל: זה הרבה מעבר לאי-נוחות.

איתן כבל: הילד יכול לפלוט, ילדים בגילאים האלה עושים כל מיני דברים.

איתן כבל: זה בעיה.

אליעזר כהן: אבל המומחים ישבו והחליטו.

לירי אנדי פינדלנג: אני מסכימה שזה מחסום רציני לאימהות אבל המציאות מראה בהחלט שכאשר הילד יושב נגד כיוון הנסיעה כרית האוויר היא פשוט קטלנית לילדים קטנים.

לירי אנדי פינדלנג: זה יכול להיות קטלני אפילו בתאונה קטנה מאוד.

איתן כבל: אני לא מתווכח על כך אבל החשש הוא שאנחנו נגזור גזירה שהציבור לא יוכל לעמוד בה.

איתן כבל: גם אם יבוא שוטר וירצה לעצור הורה ולהטיל עליו קנס כי הוא לא נהג כדין על-פי התיקון שאנחנו מחוקקים עכשיו, עדיין ינהגו כך.

איתן כבל: האמא תגיד לשוטר: מה היית עושה במקומי?

איתן כבל: היית נוסע כשהילד שלך בן 3 החודשים יושב עם פניו אל המושב האחורי?

לירי אנדי פינדלנג: זה פשוט עניין של הרגל.

לירי אנדי פינדלנג: כמו שהאמא לא נמצאת על-יד הילד כל הזמן כשהוא ישן.

איתן כבל: אולי זה יפה כשאנחנו כותבים את ההסברים בדברי ההסבר אבל המציאות אחרת.

לירי אנדי פינדלנג: העובדה היא שיותר ויותר הורים עוברים להושיב את ילדיהם במושב האחורי.

איתן כבל: מדוע אי אפשר לחגור ילדים בגילאים האלה בכיוון ההפוך, עם הפנים אל כיוון הנסיעה?

לירי אנדי פינדלנג: בגיל הזה ישיבה של התינוק עם הפנים אל כיוון הנסיעה יכולה לגרום לנזק.

לירי אנדי פינדלנג: בנסיעה אין גרביטציה והסכנה היא שהראש של התינוק פשוט יינתק מהגוף.

איתן כבל: אדוני היושב-ראש, זאת בעיה.

איתן כבל: ההסברים בסדר אבל תהיה בעיה קשה עם ההפעלה.

מלי סיטון: תקנה 2 – תיקון תקנה 83ב "בתקנה 83ב(א) לתקנות העיקריות, במקום הסיפה המתחילה במילים "בהתקן ריסון" יבוא "במושב בטיחות או במושב מגביה כאמור בתקנה 83א, לפי העניין".

מלי סיטון: " באותו עניין יש גם את תקנה 5, שקובעת את התקן של מושבי הבטיחות.

מלי סיטון: תקנה 5 מופיעה בעמוד השלישי, במסגרת תיקון התוספת השנייה.

מלי סיטון: אולי כדאי שנאשר גם אותה כעת.

מלי סיטון: תקנה 5 – תיקון התוספת השניה "בחלק ג' לתוספת השניה לתקנות העיקריות – 1.

מלי סיטון: בפרט 4 – (1) במקום הכותרת יבוא "מושב בטיחות ומושב מגביה (תקנה 83א(א))"; (2) במקום פרט משנה (א) יבוא: "(א) מושב בטיחות ומושב מגביה יהיו מתאימים לאחד מאלה: (1) FMVSS213; (2) R44/03 E.C.E ועדכוניו כפי שתורה מנהלת אגף הרכב.

מלי סיטון: " (3) בפרט משנה (ב), ברישה במקום "התקן ריסון ישא" יבוא "מושב הבטיחות והמושב המגביה ישאו".

מלי סיטון: " זאת ההתאמה של התקן הטכני למושב.

מלי סיטון: זה קיים גם היום.

שלום שמחון: מי בעד 3 התקנות שקראנו עד כה, תקנות 1, 2 ו-5(1)?

שלום שמחון: בעד תקנות 1, 2 ו-5(1)– 3 נגד – אין נמנעים – אין התקנות נתקבלו.

שלום שמחון: תקנות 1, 2 ו-5(1) מאושרות.

שלום שמחון: בינתיים שוחחנו בינינו ואנחנו רוצים לנסות לתקן את ההחלטה הקודמת שלנו על גובה התשלום עבור חידוש הרשיון מדי 10 שנים, בתקנות הקודמות שדנו בהן.

שלום שמחון: אני רוצה לנסות להציע תיקון אחר.

שלום שמחון: אמנם אמרנו שזה לא יעלה על 75% מפעמיים המחיר הקבוע היום אבל אני רוצה להשלים את ההצעה הזאת ולומר: "ובלבד שהוכח על-ידי משרד האוצר ומשרד התחבורה שאכן המהלך של שינוי ל-10 שנים כרוך בעלות נוספת מעבר לעלות של חידוש הרשיון פעם אחת".

שלום שמחון: אנחנו לא נטיל סתם מס על האזרחים.

בן-ציון סלמן: לא מטילים מס.

שלום שמחון: אתה נותן לי רשיון פעם אחת ב-10 שנים ואז הלוגיסטיקה שלך לפעם האחת הזאת קטנה בהרבה מאשר לפעמיים.

בן-ציון סלמן: ברגע שהחלטת שזה לא יעלה על 75% מפעמיים הסכום הנקוט כרגע אז אתה משיג את הרשיון ל-5 השנים הבאות בחצי מחיר.

בן-ציון סלמן: הרי היום למעשה כל נהג משלם 281 שקלים מדי 5 שנים.

בן-ציון סלמן: כעת הנהג ישלם 420 שקלים ל-10 שנים.

שלום שמחון: בואו נקטין את זה ל-65%.

בן-ציון סלמן: נציג האוצר לא נמצא כאן כעת.

לאה ורון: חוזר היושב-ראש על הודעתו שאם אתם תיענו לבקשה אז התקנות מאושרות.

לאה ורון: אם לא - - -

בן-ציון סלמן: נצליח לשכנע את האוצר ל-70% ולא לרמה של 65%.

בן-ציון סלמן: "שלא יעלה על 70%".

בן-ציון סלמן: אנחנו נדבר עם האוצר.

שלום שמחון: מי בעד הרביזיה של חבר הכנסת איתן כבל?

שלום שמחון: בעד רביזיה על תקנות התעבורה (תיקון מס' ...), התשס"ד-2004, בדבר הארכת תוקפו של רשיון הנהיגה ל-10 שנים – 4 נגד – אין נמנעים – אין סעיף 11 נתקבל.

שלום שמחון: הרביזיה נתקבלה.

שלום שמחון: ההצעה החדשה היא שהסכום שייגבה לא יעלה על 70% מפעמיים הסכום הנהוג היום.

איתן כבל: 65%.

בן-ציון סלמן: חבר הכנסת כבל, זה לא יעבור במשרד האוצר.

בן-ציון סלמן: יש מאצ'ינג 70%-30%.

בן-ציון סלמן: תשאיר את זה באותה מתכונת.

איתן כבל: אתה יודע כמה עובדים תפטר בעקבות השינוי הזה ותצטרך להעביר אותם ליחידות אחרות?

אליעזר כהן: הצבעתי בעד זה בשל רצוני בפישוט הליכים ובקיצורם.

אליעזר כהן: אבל למה זה יעלה יותר?

אתי בנדלר: אתה אומר שחוסכים לכם עלויות.

אתי בנדלר: למה שלא תחזיר חלק מהכסף שייחסך לאזרחים?

שלום שמחון: אנחנו נאמר: "65%".

שלום שמחון: "המחיר לא יעלה על 65% מפעמיים המחיר הנהוג היום".

שלום שמחון: מי בעד?

שלום שמחון: בעד תקנות התעבורה (תיקון מס' ...), התשס"ד-2004, בדבר הארכת תוקפו של רשיון הנהיגה ל-10 שנים, בתיקון שהוכנס – 4 נגד – אין נמנעים – אין התיקון בתקנות נתקבל.

שלום שמחון: התיקון נתקבל.

שלום שמחון: שר התחבורה עושה כאן מהלך גדול.

שלום שמחון: הוא אומר לאנשים: א) אני נותן לכם רשיון ל-10 שנים; ב) אני נותן לכם את זה במחיר של 65% מפעמיים המחיר הנהוג היום.

שלום שמחון: זה נראה לי יוצא מן הכלל.

בן-ציון סלמן: אני מבקש לציין שנציג האוצר לא נמצא כאן כעת.

לאה ורון: הוועדה לא עובדת בשביל האוצר.

לאה ורון: זאת ההחלטה של הוועדה.

לאה ורון: ולא, תחזרו לוועדה, זה הכול.

שלום שמחון: אני מודיע לפרוטוקול שאם שר האוצר יבקש רביזיה, הצבעה חוזרת, אנחנו נקיים אותה.

שלום שמחון: נחזור לתקנות התעבורה (תיקון מס' ...), התשס"ד-2004, בדבר חובת חגירת ילדים ברכב, הוספת לוחות זיהוי לרכב לצרכי גביית אגרה בכביש 6, התקנת פנסי תאורה.

מלי סיטון: התיקונים בתקנה 300 ובתקנה 301 עוסקים בלוחיות הזיהוי שמותקנות על כלי הרכב.

מלי סיטון: תקנה 3 – תיקון תקנה 300 "בתקנה 300 לתקנות העיקריות, אחרי תקנת משנה (ב) יבוא: "(ג) על אף האמור בתקנת משנה (א), בכלי הרכב המפורטים בתוספת התשיעית תותקן לוחית זיהוי נוספת שמתקיימים בה התנאים המפורטים בתוספת השלישית.

מלי סיטון: " תקנה 4 – תיקון תקנה 301 בתקנה 301 לתקנות העיקריות, אחרי תקנת משנה (ב) יבוא: "(ג) על אף האמור בתקנת משנה (א), בכלי הרכב המפורטים בתוספת התשיעית תותקן לוחית זיהוי נוספת שמתקיימים בה התנאים המפורטים בתוספת השלישית.

מלי סיטון: " " התיקון לתוספת השלישית מופיע בתקנה 6 לתיקון המוצע, בעמוד האחרון.

מלי סיטון: הוא למעשה ממקם איפה תותקן לוחית הזיהוי הנוספת.

מלי סיטון: סעיף 6 לתיקון קובע כדלקמן: תקנה 6 – תיקון התוספת השלישית "בתוספת השלישית לתקנות העיקריות בפרט 1, אחרי פרט משנה (ו) יבוא: "(ז) לוחית זיהוי נוספת, בכלי רכב המפורטים בתוספת התשיעית, תותקן בחלקו האחורי של כלי הרכב, בגובה שלא יעלה על 1.7 מטר ולא יפחת מ-0.8 מטר מגובה פני הדרך.

מלי סיטון: ""

שלום שמחון: תודה.

שלום שמחון: יש הערות לתקנות 3, 4 ו-6? אין.

שלום שמחון: מי בעד תקנות 3, 4 ו-6?

שלום שמחון: בעד תקנות 3, 4 ו-6 – 4 נגד – אין נמנעים – אין התקנות נתקבלו.

שלום שמחון: אישרנו את תקנות 3, 4 ו-6.

מלי סיטון: תקנה 7 היא הוספת התוספת התשיעית והיא מפרטת את כלי הרכב שבהם תותקן הלוחית הנוספת.

אתי בנדלר: ניסיתי להבין מה זה "משא רכין" אבל אפילו במילון לא מצאתי מה זה.

מלי סיטון: תקנה 7 – הוספת תוספת תשיעית "אחרי התוספת השמינית לתקנות העיקריות יבוא: "תוספת תשיעית (תקנות 300(ג) ו-301(ג)) 1.

מלי סיטון: משא רכין 2.

מלי סיטון: משא אשפה בתפזורת 3.

מלי סיטון: משא רכין מנוף קדמי 4.

מלי סיטון: משא מגבה נוע 5.

מלי סיטון: משא מערבל בטון 6.

מלי סיטון: משר אשפה מגבה נוע 7.

מלי סיטון: משא מיכל אבקה רכין 8.

מלי סיטון: גרורים שמשקלם הכולל עולה על 4 טון 9.

מלי סיטון: נתמך רכין".

מלי סיטון: "

שלום שמחון: מי בעד תקנה 7?

שלום שמחון: בעד תקנה 7 – 3 נגד – אין נמנעים – אין תקנה 7 נתקבלה.

שלום שמחון: תקנה 7 מאושרת.

אתי בנדלר: "משא רכין" זה משאית שהארגז שלה עולה ויורד, הוא רוכן כלפי מטה.

מלי סיטון: הנושא השלישי שמובא לאישור הוועדה עוסק בתיקון התוספת השנייה בנושא פנסי תאורה, פנסי חזית.

מלי סיטון: לפי תקנה 351א רבתי יש הנחיות של האיחוד האירופי לתקן של הפנסים האלה.

מלי סיטון: בתקנה 5(2) אנחנו מבקשים לעדכן את פרט 16, שמעדכן את התקן של הפנסים לפי מה ששגור עכשיו באיחוד האירופי.

אתי בנדלר: בהקשר הזה רציתי לשאול, מעת לעת רואים בכביש מכוניות שיש להן מין מנורות הלוגן מסנוורות מאוד, גם אם זה אורות נמוכים.

אתי בנדלר: האם זה מוגדר בפרט שלפנינו?

מלי סיטון: זה פנס ערפל.

אתי בנדלר: אני לא יודעת אם זה פנס ערפל אבל יש מכוניות שזה מותקן בהן ואין בזה שום אכיפה.

מלי סיטון: בעצם המשמעות של התיקון היא להתיר סוג של פנסים שמקובל בארצות אירופה.

מלי סיטון: תקנה 5(2) "בפרט 16 – (1) בפסקה (1), אחרי פסקת משנה (י) יבוא: "(יא) 108 FMVSS מסוג H9 ו-H11 שנבדקו ואושרו בידי מעבדה מוסמכת לדגם רכב שאישר מנהל אגף הרכב לענין זה.

מלי סיטון: " (2) בפסקה (8), אחרי פסקת משנה (ג) יבוא: "(ד) FMVSS מסוג H9 ו-H11." (3) בפסקה (9), אחרי פסקת משנה (ב) יבוא: (ג) 108 FMVSS לנורה מסוג H9 המותאם לפנס חזית מסוג H9; (ד) 108 FMVSS לנורה מסוג H11 המותאם לפנס חזית מסוג H11.

מלי סיטון: " "

שלום שמחון: יש הערות לתקנה 5(2)?

שלום שמחון: אין.

שלום שמחון: מי בעד תקנה 5(2)?

שלום שמחון: בעד תקנה 5(2)– 3 נגד – אין נמנעים – אין התקנה נתקבלה.

שלום שמחון: תקנה 5(2) נתקבלה.

שלום שמחון: אנחנו סיימנו.

שלום שמחון: אני מבקש להבהיר למה התכוון חבר הכנסת איתן כבל ב-65%.

שלום שמחון: הוא התכוון לכך שה-65% הם מסכום האגרה שתיכנס לתוקף בעוד שנה.

שלום שמחון: 65% מסכום האגרה שתהיה באותה עת.

אתי בנדלר: מדובר על הסכום שיהיה בתוקף כאשר התקנות יכנסו לתוקפן.

אתי בנדלר: אל תצמידו את זה מהיום.

לאה ורון: 65% נכון למועד כניסת התקנות בדבר הארכת תוקפו של רשיון הנהיגה ל-10 שנים לתוקפן.

בן-ציון סלמן: ברור.

שלום שמחון: תודה רבה.

שלום שמחון: שנה טובה לכולם.

שלום שמחון: הישיבה נעולה.